pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-​รัฐบาลยืนยันดูแลเกษตรสวนลำไยเต็มที่ ผ่าน 5 มาตรการเร่งกระจายผลผลิต ดันส่งออกจีน-อินเดีย
วันพุธที่ 25 สิงหาคม 2564
​รัฐบาลยืนยันดูแลเกษตรสวนลําไยเต็มที่ ผ่าน 5 มาตรการเร่งกระจายผลผลิต ดันส่งออกจีน-อินเดีย
​รัฐบาลยืนยันดูแลเกษตรสวนลําไยเต็มที่ ผ่าน 5 มาตรการเร่งกระจายผลผลิต ดันส่งออกจีน-อินเดีย
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยถึงการดําเนินการแก้ปัญหาราคาลําไยตกต่ํา ที่สาเหตุหลักมาจากการสั่งซื้อจากประเทศจีนซึ่งเป็นตลาดหลักมีปริมาณลดลงอย่างมาก โดยกระทรวงพาณิชย์และกระทรวงเกษตรและสหกรณ์ได้เร่งเข้าบรรเทาความเดือดร้อนไปแล้ว ผ่านมาตรการต่างๆ ดังนี้
1. สนับสนุนความช่วยเหลือด้านตลาดในประเทศ โดยรับซื้อผ่านข้อตกลง ระหว่างกลุ่มเกษตรกรกับห้างค้าส่ง-ค้าปลีก ตลาดกลางสินค้าเกษตร โรงงานแปรรูป รวมถึงช่วยกระจายผลผลิตออกนอกแหล่งผลิต เพื่อจําหน่ายในตลาดปลายทางทั่วประเทศ อาทิ ร้านธงฟ้า รถโมบายผลไม้ และสถานีบริการน้ํามัน จํานวน 1,028 สาขา
รวมปริมาณกว่า 80,000 ตัน
2.สนับสนุนค่าบริหารจัดการในการรวบรวมและกระจายผลผลิตลําไยให้แก่จังหวัดแหล่งผลิตลําไยในอัตรา 3 บาทต่อกิโลกรัม รวม 6 จังหวัด ปริมาณกว่า 15,764 ตัน
3.รับซื้อผลผลิตลําไยรูดร่วงโดยตรงจากเกษตรกร กลุ่มเกษตรกร สหกรณ์การเกษตรและวิสาหกิจชุมชน เพื่อนําไปสู่การแปรรูป รวม 8,600 ตัน
4.สนับสนุนค่าบริหารจัดการผลักดันส่งออกผลไม้กิโลกรัมละ 5 บาท เป้าหมาย 60,000 ตัน
5.ร่วมกับบริษัทไปรษณีย์ไทย สนับสนุนกล่องบรรจุผลไม้และค่าขนส่งฟรี รวม 200,000 กล่อง ให้แก่เกษตรกรผู้ปลูกผลไม้และผู้ประกอบการ online ซึ่งกลุ่มเกษตรกรผู้ปลูกลําไยสามารถติดต่อขอรับการสนับสนุนด้านมาตรการตลาดรองรับดังกล่าวได้จากสํานักงานพาณิชย์จังหวัดในพื้นที่
มากไปกว่านั้นทูตพาณิชย์และทูตเกษตรที่ประเทศจีน ได้เจรจาปลดล๊อคสําเร็จ ให้ล้งทุกล้งในประเทศไทยที่ปฏิบัติตามเงื่อนไขสุขอนามัย สามารถรวบรวมลําไยและส่งออกไปยังตลาดจีนได้ หลังจากที่ก่อนหน้านี้มีข่าวว่าจะมีการระงับการนําเข้าลําไยจากไทย ขณะเดียวกัน กระทรวงพาณิชย์ได้กําหนดแผนส่งเสริมการบริโภคลําใยใน 12 เมืองใหญ่ของจีน เช่น อู่ฮั่น คุนหมิง เซี่ยงไฮ้ และฮ่องกง รวมทั้งตลาดในอินเดียส่งเสริมการบริโภคใน 4 รัฐ ประกอบด้วย รัฐเบงกอลตะวันตก รัฐหรยานา รัฐอุตตรประเทศ และรัฐเตลังคานา
นางสาวรัชดา กล่าวว่า นายกรัฐมนตรี พล.อ.ประยุทธ์ จันทร์โอชา ได้ติดตามการดําเนินการมาโดยตลอด ซึ่งทางกระทรวงพาณิชย์และกระทรวงเกษตรได้ทํางานอย่างใกล้ชิดกับเครือข่ายเกษตรกร ผู้ประกอบการค้าปลีก/ส่ง และผู้ส่งออก เพื่อรับฟังปัญหาและหาทางออกอย่างตรงจุด อีกทั้งให้ความมั่นใจว่า จากมาตรการต่างๆ จะช่วยทําให้ราคาลําไยปรับตัวสูงขึ้น
.......................
รัฐบาลไทย-ข่าวทำเนียบรัฐบาล-"พาณิชย์" ตรึงราคาไข่ไก่หน้าฟาร์ม 2.9 บ./ฟอง ช่วยประชาชน
วันศุกร์ที่ 14 มกราคม 2565
"พาณิชย์" ตรึงราคาไข่ไก่หน้าฟาร์ม 2.9 บ./ฟอง ช่วยประชาชน
.....
กรมการค้าภายใน กระทรวงพาณิชย์ จับมือสมาคมผู้เลี้ยงไก่ไข่ สมาคมผู้ผลิตผู้ค้าและส่งออกไข่ไก่ ฯลฯ ตรึงราคาไข่ไก่คละหน้าฟาร์มที่ 2.90 บาทต่อฟอง ช่วยลดภาระค่าครองชีพให้กับประชาชนต่อเนื่อง หลังพบปัญหาด้านต้นทุนของผู้เลี้ยงที่อาจส่งผลต่อราคาไข่ไก่ได้
.
พร้อมขอความร่วมมือร้านค้า - ประชาชนไม่กักตุนหรือฉวยโอกาสจําหน่ายสินค้าในราคาที่ไม่เป็นธรรม หากพบแจ้งได้ที่สายด่วนกรมการค้าภายใน 1569 หรือสํานักงานพาณิชย์จังหวัดทั่วประเทศ
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-นายกฯ ลงพื้นที่เทศบาลนครหาดใหญ่ พบปะเยี่ยมเยียนประชาชน เอาตัวและหัวใจมาฝากทุกคน ยืนยันทำทุกวิถีทางเพื่อแก้ไขปัญหาให้ประชาชนผ่านมาตรการต่าง ๆ ของรัฐบาล
วันจันทร์ที่ 25 เมษายน 2565
นายกฯ ลงพื้นที่เทศบาลนครหาดใหญ่ พบปะเยี่ยมเยียนประชาชน เอาตัวและหัวใจมาฝากทุกคน ยืนยันทําทุกวิถีทางเพื่อแก้ไขปัญหาให้ประชาชนผ่านมาตรการต่าง ๆ ของรัฐบาล
นายกฯ ลงพื้นที่เทศบาลนครหาดใหญ่ พบปะเยี่ยมเยียนประชาชน เอาตัวและหัวใจมาฝากทุกคน ยืนยันทําทุกวิถีทางเพื่อแก้ไขปัญหาให้ประชาชนผ่านมาตรการต่าง ๆ ของรัฐบาล
วันนี้ (25 เมษายน 2665) เวลา 12.15 น.ณ มูลนิธิมิตรภาพสามัคคี (ท่งเซียเซี่ยงตึ๊ง) อ.หาดใหญ่ จ.สงขลา พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมคณะ ไหว้สักการะขอพรสิ่งศักดิ์สิทธิ์ภายในมูลนิธิฯ พร้อมเยี่ยมเยียนประชาชนเทศบาลนครหาดใหญ่ โดยตลอดการเดินพบปะเยี่ยมเยียนทักทายประชาชนนั้น นายกรัฐมนตรีได้รับกําลังใจจากประชาชนซึ่งต่างส่งเสียงร้องบอก “นายกฯ สู้ ๆ” และ “รักลุงตู่” โดยนายกฯ กล่าวขอให้ประชาชนดูแลสุขภาพ ระมัดระวังป้องกันตนเองให้ดี ปฏิบัติตามมาตรการด้านสาธารณสุขอย่างเคร่งครัด เพื่อให้อยู่กับสถานการณ์การแพร่ระบาดโควิด-19 อย่างปลอดภัย
จากนั้น นายกรัฐมนตรีได้รับฟังบรรยายสรุปโครงการปรับปรุงระบบไฟฟ้าเคเบิลใต้ดินในพื้นที่อําเภอหาดใหญ่ จังหวัดสงขลา ซึ่งเป็นความร่วมมือของการไฟฟ้าส่วนภูมิภาค (กฟภ.) และเทศบาลนครหาดใหญ่ ในวงเงินงบประมาณ 396.30 ล้านบาท รวมระยะทาง 6.65 กิโลเมตร และโครงการพัฒนาระบบไฟฟ้าในเมือง ระยะที่ 1 ซึ่ง กฟภ. เป็นผู้ลงทุน วงเงินงบประมาณ 631.32 ล้านบาท ระยะทาง 6.81 กิโลเมตร คาดว่าจะแล้วเสร็จในปี 2567 ทั้ง 2 โครงการจะช่วยยกระดับคุณภาพชีวิตความเป็นอยู่ที่ดีขึ้นต่อประชาชนในพื้นที่ในด้านทัศนียภาพ และทําให้การจ่ายไฟมีประสิทธิภาพเพิ่มขึ้น เกิดผลดีต่อการดําเนินธุรกิจต่าง ๆ
โอกาสนี้ นายกรัฐมนตรีได้กล่าวพบปะประชาชนตอนหนึ่งว่า การลงพื้นที่มาวันนี้ เอาตัวและหัวใจมาฝากทุกคน คิดถึงและอยากมาหา คนใต้เป็นคนใจดี มีความจริงใจ รักใครรักจริง “รักจังฮู้” แต่เนื่องจากที่ผ่านมาต้องประสบปัญหาหลายอย่างทั้งภายในประเทศและปัญหาต่างประเทศที่ส่งผลกระทบมายังประเทศไทย ทําให้เกิดผลกระทบต่อความเป็นอยู่ สร้างความเดือดร้อนให้กับประชาชน รวมถึงผลกระทบต่อเศรษฐกิจโดยรวม ที่ผ่านมารัฐบาลพยายามอย่างเต็มที่ ทําทุกวิถีทางเพื่อแก้ไขปัญหาให้ประชาชนอยู่ได้อย่างพอเพียงผ่านมาตรการต่าง ๆ และใช้จ่ายงบประมาณที่มีอยู่ให้เกิดประสิทธิภาพสูงสุดต่อประชาชน ให้คุ้มค่าอย่างแท้จริง เพื่อบรรเทาความเดือดร้อนให้ประชาชน สามารถที่จะอยู่รอดได้ภายใต้ผลกระทบจากสถานการณ์ต่าง ๆ ทั้งความผันผวนของราคาน้ํามันโลก เศรษฐกิจ และสถานการณ์การแพร่ระบาดโควิด-19 ยืนยันว่ารัฐบาลไม่ได้นิ่งนอนใจต่อโครงการที่นําเสนอ เพราะเป็นความต้องการของประชาชนโดยตรง สิ่งสําคัญคือการสร้างรายได้ระดับฐานราก โดยเฉพาะการเร่งแก้ปัญหาความยากจนรายครัวเรือน ให้เกิดผลเป็นรูปธรรมตามเป้าหมายที่กําหนดไว้ รวมถึงกระบวนการไกล่เกลี่ยหนี้ให้กับประชาชน การบริหารจัดการน้ํา การปรับปรุงพัฒนาโครงสร้างพื้นฐานด้านคมนาคมต่าง ๆ รวมทั้งจะใช้ศักยภาพที่ประเทศไทยและจังหวัดสงขลามีอยู่ มาใช้ในการพัฒนาพื้นที่จังหวัดสงขลา และขับเคลื่อนประเทศเดินหน้าต่อไป
นายกรัฐมนตรียืนยันอะไรที่ทําได้พร้อมจะทํา จะเร่งดําเนินการให้เกิดผลโดยเร็ว รับฟังความคิดเห็นของประชาชนทุกภาคส่วน พร้อมแก้ไขปัญหาให้แล้วเสร็จภายใต้การบริหารงานของตนเอง ซึ่งจากการพูดคุยพบปะกับผู้นําต่างประเทศ ต่างชื่มชมความเป็นเอกลักษณ์ของประเทศไทย ชื่นชมความเป็นพหุสังคม ถึงแม้จะมีความหลากหลากของเชื้อชาติ ศาสนา แต่อยู่รวมกันได้อย่างสงบสุข ถือเป็นตัวอย่างที่ดี ขอให้คนไทยทุกคนรักษาไว้
รัฐบาลไทย-ข่าวทำเนียบรัฐบาล-Thai logistics sector continue to grows
วันพฤหัสบดีที่ 24 มีนาคม 2565
Thai logistics sector continue to grows
Thai logistics sector continue to grows
March 24, 2022, government spokesperson Thanakorn Wangboonkongchana disclosed that Prime Minister and Defense Minister Gen Prayut Chan-o-cha is pleased with the continuous growth of Thailand’s logistics sector. According to a Commerce Ministerial Announcement, in January 2022, 444 new logistics firms have registered with the Department of Business Development, a 39.6% increase comparing to the same period last year. Top 3 registered businesses are: 1) goods transport and discharge (244 firms), 2) road freight (68 firms), and 3) transport agents (33 firms).
According to Ministry of Commerce’s data, in 2020, production and sales logistics generated the total of 87,240.63 million Baht in revenues, and in 2021, registration of 207 new business entities in logistics has been recorded with the total investment value of 908.17 million Baht, an increase of 53.3%.
Thailand’s international trade value for January 2022 totaled 1.51 trillion Baht, an increase of 27.7%, out of which: 1) marine transport accounts for 66.5% (an increase of 30.4%) with oil, gas, petroleum, automotive and parts as key cargo types; 2) air transport accounts for 23% (an increase of 28.8%) with electronics circuit boards, phones, and machine parts as key cargo types; 3) land transport accounts for 10.4% (an increase of 10.8%) with computer memory units, diamonds, electronics circuit boards as key cargo types; and 4) rail transport accounts for 0.1% (an increase of 9.4%) with natural rubbers, synthetic rubbers, and plywood as key cargo types.
The Regional Comprehensive Economic Partnership (RCEP) Agreement, which has been pushed forward by the Prime Minister and has entered into force on January 1, 2022, is considered a major factor for Thailand’s export growth. RCEP member country markets have been opened for Thai logistics business. Likewise, Thailand has been opened for RCEP member countries to invest in transport services, making the country a part of the global value chains. In addition, the growth of e-commerce also contributes to the expansion of logistics business.
The Government Spokesperson added that the Government has placed importance on constant development of logistics system and skills in a bid to promote the country as regional hub for trade and investment, and services.
รัฐบาลไทย-ข่าวทำเนียบรัฐบาล-รัฐมนตรี ดีอีเอส หารือรัฐมนตรีฯ ก.ท่องเที่ยวกัมพูชา ด้านดิจิทัล-การต่อต้านข่าวปลอม พร้อมหนุนร่วมมือระหว่าง ปณท. กับ Cambodia Post ขายสินค้าท้องถิ่น
วันอังคารที่ 24 สิงหาคม 2564
รัฐมนตรี ดีอีเอส หารือรัฐมนตรีฯ ก.ท่องเที่ยวกัมพูชา ด้านดิจิทัล-การต่อต้านข่าวปลอม พร้อมหนุนร่วมมือระหว่าง ปณท. กับ Cambodia Post ขายสินค้าท้องถิ่น
รัฐมนตรี ดีอีเอส หารือรัฐมนตรีฯ ก.ท่องเที่ยวกัมพูชา ด้านดิจิทัล-การต่อต้านข่าวปลอม พร้อมหนุนร่วมมือระหว่าง ปณท. กับ Cambodia Post ขายสินค้าท้องถิ่น
เมื่อวันที่23สิงหาคม2564นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคมได้ให้การตอนรับนายซกกรัดทะยาซก(Dr.Sokrethya Sok)หรือดร.แซมที่ปรึกษาส่วนตัวของสมเด็จอัครมาหเสนาบดีเดโชฮุนเซนนายกรัฐมนตรีแห่งราชอาณาจักรกัมพูชาและรัฐมนตรีช่วยว่าการกระทรวงการท่องเที่ยวกัมพูชาและคณะในโอกาสเข้าเยี่ยมคารวะณห้องประชุมThink Bigชั้น20สํานักงานพัฒนาธุรกรรมทางอิเล็กทรอนิกส์
ในโอกาสนี้นายชัยวุฒิธนาคมานุสรณ์และH.E. Dr. Sok Sokrethyaได้ร่วมแลกเปลี่ยนข้อมูลเกี่ยวกับสถานการณ์การแพร่ระบาดของโรคโควิด– 19ในด้านต่างๆได้แก่การท่องเที่ยวความมั่นคงการศึกษาและภาคธุรกิจของทั้งสองฝ่ายในฐานะมิตรประเทศพร้อมได้หารือแนวทางสร้างความร่วมมือระหว่างทั้งสองประเทศในด้านดิจิทัลอาทิการส่งเสริมความร่วมมือระหว่างปณท.กับCambodia Postเพื่อขายสินค้าท้องถิ่นการส่งเสริมการต่อต้านข่าวปลอมและการปราบการการกระทําความผิดทางออนไลน์
นอกจากนี้ทั้งสองฝ่ายได้ยืนยันความสัมพันธ์ที่ดีระหว่างกันทั้งในระดับรัฐกับรัฐและประชาชนกับประชาชนรวมถึงความสัมพันธ์ในกรอบทวิภาคีและในกรอบอาเซียนโดยหวังเป็นอย่างยิ่งว่าเมื่อสถานการณ์โควิด- 19คลี่คลายแล้วทั้งสองฝ่ายจะสามารถส่งเสริมความสัมพันธ์และความร่วมมือระหว่างกันได้มากยิ่งขึ้น
*************
รัฐบาลไทย-ข่าวทำเนียบรัฐบาล-ครม.เห็นชอบแผนอัตรากำลัง รพ.กัลยาณิวัฒนาการุณย์ จ.นราธิวาส เพิ่ม 467 อัตรา ขยายจาก 30 เตียง เป็น 200 เตียง ภายในปี 2569
วันอังคารที่ 21 มิถุนายน 2565
ครม.เห็นชอบแผนอัตรากําลัง รพ.กัลยาณิวัฒนาการุณย์ จ.นราธิวาส เพิ่ม 467 อัตรา ขยายจาก 30 เตียง เป็น 200 เตียง ภายในปี 2569
ครม.เห็นชอบแผนอัตรากําลัง รพ.กัลยาณิวัฒนาการุณย์ จ.นราธิวาส เพิ่ม 467 อัตรา ขยายจาก 30 เตียง เป็น 200 เตียง ภายในปี 2569
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 21 มิถุนายน 2565 ว่า ครม.เห็นชอบแผนอัตรากําลังโรงพยาบาลกัลยาณิวัฒนาการุณย์ คณะแพทย์ศาสตร์ มหาวิทยาลัยนราธิวาสราชนครินทร์ (มนร.) ประจําปีงบประมาณ พ.ศ. 2566-2569 จํานวน 467 อัตรา งบประมาณรวมทั้งสิ้น 152.78 ล้านบาท ตามที่กระทรวงการอุดมศึกษา วิทยาศาสตร์วิจัย และนวัตกรรมเสนอ เพื่อเพิ่มอัตรากําลังของโรงพยาบาลกัลยาณิวัฒนาการุณย์ ให้สามารถรองรับการบริการด้านสาธารณสุขในพื้นที่ได้อย่างมีประสิทธิภาพ ซึ่งปัจจุบันมีอัตรากําลังจํานวน 62 อัตรา และมีผู้มารับบริการเฉลี่ยเดือนละ 3,000 คน
แผนอัตรากําลังโรงพยาบาลกัลยาณิวัฒนาการุณย์ ประจําปีงบประมาณ พ.ศ. 2566-2569 นี้ มีวัตถุประสงค์เพื่อ 1.พัฒนาศักยภาพการตรวจรักษาให้มีความสะดวกรวดเร็วและสามารถตรวจรักษาโดยแพทย์ผู้เชี่ยวชาญสาขาเฉพาะทาง อันจะเป็นการเพิ่มช่องทางการเข้าถึงระบบสาธารณสุขที่มีมาตรฐานสากล รองรับการบริการผู้ป่วยทุกสิทธิ์ การรักษาและผู้บาดเจ็บจากเหตุการณ์ความไม่สงบในพื้นที่จังหวัดชายแดนภาคใต้ โดยกําหนดเป้าหมายในการขยายบริการจากโรงพยาบาลทุติยภูมิ (ขนาด F3) จํานวน 30 เตียง ในปีงบประมาณ 2565 เป็นโรงพยาบาลทุติยภูมิ (ขนาด M2) จํานวน 200 เตียง ในปีงบประมาณ 2569 2.รองรับการจัดการเรียนการสอนของคณะแพทย์ศาสตร์ ตามหลักสูตรแพทยศาสตร์บัณฑิต (หลักสูตรปรับปรุง) ในปีการศึกษา 2568 ที่ให้นักศึกษาแพทย์ชั้นปีที่ 1 – ปีที่ 3 (ชั้นปรีคลินิก) ได้เรียนรู้กับผู้ป่วยจริงและรองรับการผลิตแพทย์ให้เต็มศักยภาพ โดยกําหนดเป้าหมายในการรับนักศึกษาปีการศึกษา 2568 เพิ่มเป็นจํานวน 48 คน จากเดิมที่รับนักศึกษาจํานวน 36 คน ในปีการศึกษา 2562
นางสาวรัชดากล่าวด้วยว่า คลินิกแพทย์เฉพาะทางภายใต้แผนอัตรากําลังที่จะทยอยเปิดให้บริการประชาชนตามปีงบประมาณ มีดังนี้ 1)ปี 2566 เปิดบริการคลินิกแพทย์เฉพาะทาง 7 สาขา คือ คลินิกอุบัติเหตุและฉุกเฉิน คลินิกเวชศาสตร์ฟื้นฟู คลินิกสูตินรีเวช คลินิกอายุรกรรมโรคหัวใจ คลินิกอายุรกรรมโรคไต คลินิกต่อมไร้ท่อ และคลินิกอายุรกรรม 2)ปี 2567 เปิดคลินิกจักษุ 3)ปี 2568 เปิดคลินิกโสต คอ นาสิก และคลินิกศัลยกรรม 4)ปี 2569 เปิดคลินิกพยาธิวิทยา (นิติเวช) คลินิกเวชศาสตร์ครอบครัว และคลินิกกุมารเวช
รัฐบาลไทย-ข่าวทำเนียบรัฐบาล-​โฆษกรัฐบาลเผย "นายกฯ" ขอเร่งสร้างการรับรู้“เจอ แจก จบ”เป็นมาตรการเสริม เน้นผู้ป่วยโควิด-19 กลุ่มสีเขียวที่ไม่มีอาการ/ภาวะเสี่ยง เตือนผู้ป่วยรักษาตนเองที่บ้านปฏิบัติตามคำแนะนำแพทย์
วันพุธที่ 2 มีนาคม 2565
​โฆษกรัฐบาลเผย "นายกฯ" ขอเร่งสร้างการรับรู้“เจอ แจก จบ”เป็นมาตรการเสริม เน้นผู้ป่วยโควิด-19 กลุ่มสีเขียวที่ไม่มีอาการ/ภาวะเสี่ยง เตือนผู้ป่วยรักษาตนเองที่บ้านปฏิบัติตามคําแนะนําแพทย์
​โฆษกรัฐบาลเผย "นายกฯ" ขอเร่งสร้างการรับรู้ “เจอ แจก จบ” เป็นมาตรการเสริม เน้นผู้ป่วยโควิด-19 กลุ่มสีเขียวที่ไม่มีอาการ/ภาวะเสี่ยง เตือนผู้ป่วยรักษาตนเองที่บ้าน ต้องปฏิบัติตามคําแนะนําแพทย์อย่างเคร่งครัด  ขณะที่ สธ. ติดตาม “เจอ แจก จบ” วันแรกไม่พบปัญหา
วันนี้ (2 มี.ค. 65) นายธนกร วังบุญคงชนะ โฆษกประจําสํานักนายกรัฐมนตรี เผย พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กําชับให้เร่งสร้างการรับรู้ การรักษาผู้ป่วยโควิด-19“เจอ-แจก-จบ” แบบ OPD case เป็นมาตรการเสริมเพิ่มเติม เพื่อให้ประชาชนเข้าถึงการรักษาพยาบาล ควบคู่กับระบบ HI/CI เป็นทางเลือกสําหรับผู้ติดเชื้อที่สบายดี ไม่มีอาการ ไม่มีภาวะเสี่ยง และสมัครใจรักษาที่บ้าน โดยนายกรัฐมนตรียังย้ําว่า ผู้ป่วยต้องปฏิบัติตนตามมาตรการและคําแนะนําของแพทย์ระหว่างการรักษาตนเองที่บ้านอย่างเคร่งครัดด้วย
ทั้งนี้ สธ. ได้ติดตามระบบการดูแลผู้ติดเชื้อโควิด-19 แบบผู้ป่วยนอก หรือ “เจอ แจก จบ” ซึ่งเริ่มดําเนินการวันแรกวานนี้ (1 มี.ค. 65) ยังไม่พบปัญหา โดยผู้ที่มีความเสี่ยงติดเชื้อโควิด-19 สามารถตรวจ ATK ด้วยตนเองที่บ้าน หรือเดินทางมาตรวจที่คลินิกโรคทางเดินหายใจ (ARI Clinic) ในโรงพยาบาลสังกัดกระทรวงสาธารณสุขทุกแห่ง หากพบผลเป็นบวก แพทย์จะพิจารณาความเสี่ยงและโรคประจําตัว หากไม่มีความเสี่ยงจะให้การรักษาแบบผู้ป่วยนอกและกลับไปแยกกักตัวที่บ้าน ซึ่งเป็นไปตามความสมัครใจ โดยผู้ป่วยติดเชื้อจะได้รับยาตามระดับอาการ 3 กลุ่ม คือ กลุ่มยาตามอาการ เช่น ลดไข้ แก้ไอ เจ็บคอ ขับเสมหะ เป็นต้น ยาฟ้าทะลายโจร และยาต้านไวรัสฟาวิพิราเวียร์ และจะมีการติดตามอาการหลังครบ 48 ชั่วโมง ซึ่งหลังจากนี้ จะมีการประเมินการดําเนินการ เพื่อให้สอดคล้องกับบริบทของผู้ป่วยและระดับการระบาด
สําหรับสถานการณ์การแพร่ระบาดของโควิด-19 วันนี้ พบผู้ติดเชื้อโควิด-19 รายใหม่ รวม 22,197 ราย จําแนกเป็น ผู้ป่วยจากในประเทศ 22,079 ราย ผู้ป่วยมาจากต่างประเทศ 118 ราย ผู้ป่วยสะสม 711,109 ราย (ตั้งแต่ 1 มกราคม 2565) หายป่วยกลับบ้าน 19,093 ราย หายป่วยสะสม 524,245 ราย (ตั้งแต่ 1 มกราคม 2565) ผู้ป่วยกําลังรักษา 218,784 ราย เสียชีวิต 45 ราย ขณะที่รายงานภาพรวมการฉีดวัคซีนโควิด-19 สรุปจํานวนผู้ที่ได้รับได้รับวัคซีนสะสม ตั้งแต่ 28 ก.พ. 2564-1 มี.ค. 2565 (18.14 น.) รวมฉีดสะสมอยู่ที่ 124,027,989 โดส เข็มที่ 1 ฉีดสะสม 53,659,492 โดส เข็มที่ 2 ฉีดสะสม 49,756,068 โดส เข็มที่ 3 ฉีดสะสม 18,922,022 โดส และเข็มที่ 4 ฉีดสะสม 1,690,407 โดส
---------------------------
รัฐบาลไทย-ข่าวทำเนียบรัฐบาล-ปลัด สธ. แจงหลังปีใหม่อาจติดโควิดถึง 3 หมื่นคน เป็นกรณีไม่ร่วมกันป้องกันควบคุมโรค
วันพุธที่ 29 ธันวาคม 2564
ปลัด สธ. แจงหลังปีใหม่อาจติดโควิดถึง 3 หมื่นคน เป็นกรณีไม่ร่วมกันป้องกันควบคุมโรค
ปลัดกระทรวงสาธารณสุข แจงฉากทัศน์ที่คาดการณ์จะพบผู้ติดเชื้อสูงสุดถึงวันละ 30,000 ราย หากพบการระบาดของสายพันธุ์โอไมครอนในช่วงปีใหม่จํานวนมาก เป็นการคาดการณ์กรณีที่ไม่ร่วมกันปฏิบัติตามมาตรการป้องกันควบคุมโรค
ปลัดกระทรวงสาธารณสุข แจงฉากทัศน์ที่คาดการณ์จะพบผู้ติดเชื้อสูงสุดถึงวันละ 30,000 ราย หากพบการระบาดของสายพันธุ์โอไมครอนในช่วงปีใหม่จํานวนมาก เป็นการคาดการณ์กรณีที่ไม่ร่วมกันปฏิบัติตามมาตรการป้องกันควบคุมโรค แต่ที่ผ่านมาประชาชนร่วมมือดีมาก ทําให้สถานการณ์ติดเชื้อจริงดีกว่าที่คาดการณ์ไว้ ขอให้ทุกคนร่วมกันป้องกันตนเองสูงสุดตลอดเวลา ควบคู่COVID Free Setting ช่วยลดความเสี่ยงแพร่กระจายเชื้อ และรับวัคซีนตามที่กําหนด
วันนี้ (29 ธันวาคม 2564) นพ.เกียรติภูมิ วงศ์รจิต ปลัดกระทรวงสาธารณสุข กล่าวถึงการทําแบบจําลองหรือฉากทัศน์การระบาดของโรคโควิด 19 ในช่วงหลังปีใหม่ ว่า จากการแพร่ระบาดของโรคโควิด 19 สายพันธุ์โอมิครอนที่เพิ่มมากขึ้น กระทรวงสาธารณสุขจึงจัดทําฉากทัศน์การระบาดของโรคโควิด 19 ขึ้นมา 3 รูปแบบซึ่งกรณีที่ระบุว่า อาจมีการติดเชื้อถึง 3 หมื่นคน และเสียชีวิต 170-180 คนต่อวันนั้น เป็นการคาดการณ์ในสถานการณ์ที่แย่ที่สุด คือ มีการปฏิบัติตามมาตรการควบคุมป้องกันโรคได้น้อยหรือไม่ปฏิบัติเลย แต่หากปฏิบัติตามมาตรการทั้งการป้องกันตนเองสูงสุดตลอดเวลา (Universal Prevention) และมาตรการ VUCA ร่วมกับสามารถเร่งฉีดวัคซีนโควิด 19 ได้มากกว่าปกติ ซึ่งขณะนี้กระทรวงสาธารณสุขกําลังเร่งฉีดกระตุ้นเข็มที่ 3 ก็จะสามารถควบคุมการระบาดภายในประเทศได้ดี ผู้ติดเชื้ออยู่ในระดับที่สามารถดูแลได้ เป็นไปตามสถานการณ์ที่ดีที่สุดที่คาดการณ์ไว้
“การทําฉากทัศน์เป็นการจําลองสถานการณ์ของการระบาดเพื่อได้เตรียมมาตรการรับมือ ซึ่งในการระบาดของเชื้อสายพันธุ์เดลตาในช่วงที่มีการผ่อนคลายมาตรการ รวมถึงการเปิดประเทศ ก็มีการทําฉากทัศน์ พร้อมออกมาตรการต่างๆ เพื่อควบคุมป้องกันโรค และพบว่าประชาชนร่วมมือกันปฏิบัติตามมาตรการควบคุมป้องกันโรคอย่างดี ทําให้สถานการณ์ผู้ติดเชื้อและเสียชีวิตจริงต่ํากว่าสถานการณ์ที่ดีที่สุดที่คาดการณ์ไว้” นพ.เกียรติภูมิกล่าว
ดังนั้น เพื่อไม่ให้มีผู้ติดเชื้อจํานวนมากตามฉากทัศน์ที่แย่ที่สุด ในช่วงปีใหม่นี้ขอให้ประชาชนเข้มมาตรการป้องกันตนเองสูงสุด ทั้งสวมหน้ากากอนามัย ล้างมือ เว้นระยะห่าง หากจําเป็นต้องไปร่วมงานที่มีคนจํานวนมาก หรือจัดงานเลี้ยงสังสรรค์ ให้เลี่ยงสถานที่ที่เป็นห้องปรับอากาศระบบปิด การหมุนเวียนอากาศไม่ดี เพื่อลดความเสี่ยงในการแพร่โรค รวมถึงไปรับวัคซีนโควิด 19 เข็มกระตุ้น เพื่อเพิ่มภูมิต้านโรค โดยเฉพาะผู้ที่เป็นกลุ่มเสี่ยง
*********************************** 29 ธันวาคม 2564
รัฐบาลไทย-ข่าวทำเนียบรัฐบาล-Govt. Spokesperson calls on political protesters to take into consideration health safety of their own and families
วันศุกร์ที่ 6 สิงหาคม 2564
Govt. Spokesperson calls on political protesters to take into consideration health safety of their own and families
Govt. Spokesperson calls on political protesters to take into consideration health safety of their own and families
Government Spokesperson Anucha Burapachaisri called on those who attended or wish to attend political rallies/activities to take into consideration their own safety and the safety of their family, community, and others. In addition, they may be charged with a criminal offence punishable by the imprisonment of not over 2 years or a fine of not over 40,000 Baht or both, as stipulated in the Emergency Decree, published in the Royal Gazette, on Public Administration in Emergency Situations, regarding the ban of activities/mass gatherings, including rallies, protests, and assemblies which may pose risk to the spread of COVID-19. The ban announcement has been in effect since August 3, 2021.
According to the Government Spokesperson, Ministry of Public Health has repeatedly made a warning on mass gatherings which would considerably increase the chance of virus transmission, and spread of the disease in the families and communities. However, he also affirmed thepeople’s right and freedom of political expression done in good faith, and thanked the majority of Thai people who have fully complied with various measures implemented by Center for COVID-19 Situation Administration (CCSA). The Government Spokesperson added that complaints and report of misconduct could be made directly to the Prime Minister via Hotline 1111.
รัฐบาลไทย-ข่าวทำเนียบรัฐบาล-รองปลัดกระทรวงเกษตรฯ ตรวจเยี่ยมแผนพัฒนาท่าเทียบเรือประมงภูเก็ต องค์การสะพานปลา
วันพุธที่ 17 พฤศจิกายน 2564
รองปลัดกระทรวงเกษตรฯ ตรวจเยี่ยมแผนพัฒนาท่าเทียบเรือประมงภูเก็ต องค์การสะพานปลา
รองปลัดกระทรวงเกษตรฯ ตรวจเยี่ยมแผนพัฒนาท่าเทียบเรือประมงภูเก็ต องค์การสะพานปลา
นายอําพันธุ์ เวฬุตันติ รองปลัดกระทรวงเกษตรและสหกรณ์ ในฐานะกรรมการบริหารองค์การสะพานปลาลงพื้นที่ตรวจท่าเทียบเรือประมงภูเก็ต หมู่ที่ 1 ตําบลรัษฎา อําเภอเมืองภูเก็ต จังหวัดภูเก็ต โดยมีประมงจังหวัดภูเก็ตเกษตรจังหวัดภูเก็ต ผู้แทนเกษตรและสหกรณ์จังหวัดภูเก็ต และ ผู้แทนหัวหน้าด่านตรวจประมงภูเก็ต พร้อมด้วยเจ้าหน้าที่ท่าเทียบเรือประมงภูเก็ตให้การต้อนรับมีการรับฟังสรุปรายงานสภาพพื้นที่ตามแผนพัฒนาท่าเทียบเรือประมงภูเก็ตจากนางเกศสุดา ตีสิงห์ ปฏิบัติหน้าที่หัวหน้าสํานักงานท่าเทียบเรือประมงภูเก็ต และลงตรวจพื้นที่ตามแผนพัฒนาท่าเทียบเรือเพื่อดูความพร้อม และข้อจํากัดของพื้นที่ โดยนายสัพพัญญู เกื้อสกุล เจ้าพนักงานธุรการ นําการตรวจเป็นไปด้วยความเรียบร้อย
รัฐบาลไทย-ข่าวทำเนียบรัฐบาล-รฟม. จัดที่จอดรถ MRT สายสีม่วง ทั้ง 4 แห่ง
วันพุธที่ 6 ตุลาคม 2564
รฟม. จัดที่จอดรถ MRT สายสีม่วง ทั้ง 4 แห่ง
เพื่อช่วยเหลือผู้ประสบภัยน้ําท่วม
วันนี้ (6 ตุลาคม 2564) นายภคพงศ์ ศิริกันทรมาศ ผู้ว่าการการรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม กล่าวว่า ตามที่ นายศักดิ์สยาม ชิดชอบ รัฐมนตรีว่าการกระทรวงคมนาคม ได้มอบหมายให้หน่วยงานในสังกัดกระทรวงคมนาคม ติดตามสถานการณ์อุทกภัยอย่างใกล้ชิดและตรวจสอบแผนการดําเนินงานด้านป้องกันสาธารณภัย รวมถึงให้ความช่วยเหลือและอํานวยความปลอดภัยเพื่อบรรเทาความเดือดร้อนของพี่น้องประชาชน นั้น
รฟม. ในฐานะหน่วยงานที่กํากับดูแลการให้บริการรถไฟฟ้ามหานครสายฉลองรัชธรรม หรือ MRT สายสีม่วง ซึ่งมีนโยบายด้านความรับผิดชอบต่อสังคมในการให้ความสําคัญแก่ประชาชนและชุมชนตามแนวสายทางโครงการรถไฟฟ้า มีความห่วงใยประชาชนที่ได้รับผลกระทบจากสถานการณ์อุทกภัยในครั้งนี้ ดังนั้น เพื่อเป็นการบรรเทาความเดือดร้อนของประชาชน รฟม. จึงยกเว้นค่าบริการจอดรถยนต์ที่อาคารจอดรถทั้ง 4 แห่ง ของรถไฟฟ้า MRT สายสีม่วง ได้แก่อาคารจอดแล้วจรสถานีคลองบางไผ่ อาคารจอดแล้วจรสถานีสามแยกบางใหญ่ อาคารจอดแล้วจรสถานีบางรักน้อยท่าอิฐ และอาคารจอดแล้วจรสถานีแยกนนทบุรี 1 ตั้งแต่วันนี้เป็นต้นไป ให้แก่ประชาชนที่ได้รับผลกระทบจากเหตุอุทกภัยในกรุงเทพมหานครและปริมณฑล ซึ่งรัฐบาลได้ประกาศว่าเป็นพื้นที่ภัยพิบัติจากเหตุอุทกภัย พ.ศ. 2564 จนกว่าจะมีการประเมินสถานการณ์ว่าอยู่ในสภาวะปกติ โดย รฟม. จะประกาศยกเลิกมาตรการดังกล่าวให้ทราบล่วงหน้าไม่น้อยกว่า 7 วัน
สําหรับประชาชนที่ได้รับผลกระทบจากเหตุอุทกภัย สามารถติดต่อขอรับสิทธิดังกล่าวได้ที่ห้องทําบัตรจอดรถ รายเดือน หรือ Line@MRTAParking โดยแสดงหลักฐาน ได้แก่ บัตรประชาชน เอกสารแสดงความเป็นเจ้าของรถยนต์ และเอกสารหรือรูปถ่ายที่แสดงว่าที่พักอาศัยปัจจุบันได้รับผลกระทบจากเหตุอุทกภัยจริง ทั้งนี้ ผู้ขอรับสิทธินี้จะต้องปฏิบัติตามกฎ ระเบียบการเข้าใช้บริการอาคารจอดแล้วจรของ รฟม. อย่างเคร่งครัด ติดตามรายละเอียดและข้อมูลข่าวสารเพิ่มเติมได้ที่เว็บไซต์ รฟม. www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทร. 0 2716 4044
รัฐบาลไทย-ข่าวทำเนียบรัฐบาล-เปลี่ยนแปลงเวลาให้บริการรถไฟฟ้าแอร์พอร์ต เรล ลิงก์ เป็นเวลา 05.30 - 23.00 น. ตั้งแต่วันที่ 16 ตุลาคม 2564
วันศุกร์ที่ 15 ตุลาคม 2564
เปลี่ยนแปลงเวลาให้บริการรถไฟฟ้าแอร์พอร์ต เรล ลิงก์ เป็นเวลา 05.30 - 23.00 น. ตั้งแต่วันที่ 16 ตุลาคม 2564
รถไฟขบวนสุดท้ายจะออกจากสถานีต้นทางคือ สถานีพญาไท และสถานีสุวรรณภูมิ เวลา 22.30 น. และจะถึงสถานีปลายทางเวลา 23.00 น.
นายสุเทพ พันธุ์เพ็ง กรรมการผู้อํานวยการใหญ่ บริษัท รถไฟฟ้า ร.ฟ.ท. จํากัด (รฟฟท.) กระทรวงคมนาคม เปิดเผยว่า ตามมติที่ประชุมศูนย์บริหารสถานการณ์การแพร่ระบาดของโรคติดเชื้อไวรัส covid-19 (ศบค.) เมื่อวันที่ 14 ตุลาคม 2564 ที่ผ่านมา ลดเวลากําหนดห้ามให้ประชาชนออกนอกเคหสถานในเวลากลางคืน หรือเคอร์ฟิวจากเดิมกําหนดไว้ เวลา 22.00 - 04.00 น. ปรับเป็นเวลา 23.00 – 03.00 น.
ดังนั้นบริษัทจึงเปลี่ยนแปลงเวลาให้บริการรถไฟฟ้าแอร์พอร์ต เรล ลิงก์ เป็นเวลา 05.30 - 23.00 น. ตั้งแต่วันที่ 16 ตุลาคม 2564 เป็นต้นไปจนกว่าจะมีการประกาศแจ้งเปลี่ยนแปลง โดยรถไฟขบวนสุดท้ายจะออกจากสถานีต้นทางคือ สถานีพญาไท และสถานีสุวรรณภูมิ เวลา 22.30 น. และจะถึงสถานีปลายทางเวลา 23.00 น.
ส่วนงานบริการลูกค้าสัมพันธ์ Call Center 1690 ตลอด 24 ชั่วโมง หรือ www.srtet.co.th , www.facebook.com/AirportRailLink และ Twitter : Airport Rail Link
รัฐบาลไทย-ข่าวทำเนียบรัฐบาล-ส่งท้ายสิ้นปี 2564 ประชาชนใช้บริการรถไฟเดินทางกลับภูมิลำเนา พบการใช้บริการเป็นไปด้วยความเรียบร้อย
วันศุกร์ที่ 31 ธันวาคม 2564
ส่งท้ายสิ้นปี 2564 ประชาชนใช้บริการรถไฟเดินทางกลับภูมิลําเนา พบการใช้บริการเป็นไปด้วยความเรียบร้อย
​เน้นมาตรการป้องกันการแพร่ระบาดของโรคติดเชื้อไวรัส COVID-19 ขั้นสูงสุดตามนโยบายของรัฐมนตรีว่าการกระทรวงคมนาคม
วันนี้ (31 ธันวาคม 2564) นายเอกรัช ศรีอาระยันพงษ์ ผู้อํานวยการศูนย์ประชาสัมพันธ์ การรถไฟแห่งประเทศไทย (รฟท.) กระทรวงคมนาคม เปิดเผยว่า สําหรับการเดินทางกลับภูมิลําเนาของผู้โดยสารในเส้นทางรถไฟช่วงเทศกาลปีใหม่ เมื่อวันที่ 30 ธันวาคม 2564 ที่ผ่านมา รฟท. สามารถรองรับผู้โดยสารเดินทางกลับภูมิลําเนาได้หมด ไม่มีผู้โดยสารตกค้างทุกสถานีทั่วประเทศ ซึ่งการรถไฟฯ ได้มีการจัดขบวนรถพิเศษช่วยการโดยสารเพิ่มพิเศษในเส้นทางสายเหนือ (กรุงเทพ - เชียงใหม่) จํานวน 1 ขบวน และเส้นทางสายตะวันออกเฉียงเหนือ (กรุงเทพ - อุบลราชธานี) อีก 1 ขบวน ไม่มีผู้โดยสารตกค้างแต่อย่างใด สําหรับปริมาณผู้โดยสารเมื่อวันที่ 30 ธันวาคม 2564 ที่ผ่านมามีจํานวนรถโดยสารให้บริการทั่วประเทศ 170 ขบวน เพิ่มพิเศษ 2 ขบวน รวมมีรถโดยสารให้บริการทั้งสิ้น 172 ขบวน มีจํานวนผู้โดยสาร ขาเข้า จํานวน 21,586 คน ขาออก จํานวน 28,414 คน รวมจํานวนผู้โดยสารทั้งสิ้น 50,966 คน
สําหรับในวันที่ 31 ธันวาคม 2564 บรรยากาศที่สถานีกรุงเทพ (หัวลําโพง) ตลอดทั้งวัน ยังคงมีผู้โดยสารทยอยเดินทางกลับอีกจํานวนหนึ่ง ซึ่งสภาพการโดยสารปกติ ด้านจํานวนขบวนรถและตู้โดยสารมีเพียงพอ ไม่มีผู้โดยสารตกค้าง การจําหน่ายตั๋วเป็นไปด้วยความเรียบร้อย
นอกจากนี้ รฟท.ยังได้เพิ่มความเข้มงวดมาตรการเฝ้าระวังและป้องกันการแพร่ระบาดของโรคติดเชื้อไวรัส COVID-19ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม และนายนิรุฒ มณีพันธ์ ผู้ว่าการรถไฟแห่งประเทศไทย โดยกําชับให้พนักงานด้านปฏิบัติการทั่วประเทศอํานวยความสะดวกในการเดินทาง ควบคู่กับการดูแลด้านสาธารณสุข และมอบสเปรย์แอลกอฮอล์สําหรับผู้โดยสารอีกด้วย
รัฐบาลไทย-ข่าวทำเนียบรัฐบาล-นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม สั่งการกรมเจ้าท่าเร่งกู้เรือจม โอ.พี.เค.3
วันอังคารที่ 2 พฤศจิกายน 2564
นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม สั่งการกรมเจ้าท่าเร่งกู้เรือจม โอ.พี.เค.3
ย้ําไม่ให้ส่งผลกระทบด้านสิ่งแวดล้อมและความปลอดภัย
นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม ได้รับรายงานและเปิดเผยว่า เมื่อวันอังคารที่ 2 พฤศจิกายน 2564 เวลาประมาณ 09.25 น. เกิดเหตุเรือโดนกันระหว่างเรือ โอ.พี.เค.3 และเรือ เอ็น พี ปทุมธานี บริเวณแม่น้ําเจ้าพระยา(ปากน้ํา) หน้าด่านศุลกากร จังหวัดสมุทรปราการ ทําให้เรือ โอ.พี.เค.3 ได้รับความเสียหาย น้ําเข้าตัวเรือและจมลงบางส่วน ซึ่งจากการตรวจสอบของเจ้าหน้าที่ทราบว่า เรือ โอ.พี.เค.3 เป็นเรือบรรทุกตู้สินค้า ในขณะเกิดเหตุได้บรรทุกตู้ขนาด 20 ฟุต จํานวน 50 ตู้ ขนาด 40 ฟุต จํานวน 1 ตู้ รวมทั้งสิ้น 51 ตู้ และตัวเรือที่จมไม่กีดขวางเส้นทางการเดินเรือพาณิชย์ ไม่มีผู้ได้รับบาดเจ็บหรือผู้เสียชีวิต และยังไม่พบว่ามีน้ํามันรั่วไหล แต่ทั้งนี้เพื่อความปลอดภัยในการสัญจรทางน้ําและไม่ให้ส่งผลกระทบต่อสิ่งแวดล้อมตนจึงได้สั่งการให้กรมเจ้าท่าเร่งดําเนินการ
1. เร่งกู้เรือหรือเคลื่อนย้ายเรือและตู้สินค้าออกจากบริเวณดังกล่าว เพื่อไม่ให้เป็นอุปสรรคต่อการสัญจรทางน้ําโดยเร็ว ซึ่งกรมเจ้าท่าได้ออกคําสั่งให้เจ้าของเรือกู้เรือให้แล้วเสร็จภายใน 3 วัน
2. ดําเนินการป้องกันไม่ให้เกิดผลกระทบต่อสิ่งแวดล้อม โดยให้นําเรือขจัดคราบน้ํามันนําบูมล้อมเรือที่เกิดเหตุเพื่อป้องกันน้ํามันรั่วไหล
3. เร่งตรวจสอบหาสาเหตุและข้อเท็จจริง รายงานให้ทราบโดยเร็ว เพื่อหาแนวทางป้องกันไม่ให้เกิดเหตุซ้ํา
รัฐบาลไทย-ข่าวทำเนียบรัฐบาล-รองโฆษกฯ รัชดาฯ เผย นายกฯ ยินดี ประเทศไทยได้รับคัดเลือกเป็นเจ้าภาพการจัดงานมหกรรมพืชสวนโลกจังหวัดอุดรธานี พ.ศ. 2569 ก.เกษตรพร้อมโชว์นวัตกรรมเกษตรBCG
วันพุธที่ 9 มีนาคม 2565
รองโฆษกฯ รัชดาฯ เผย นายกฯ ยินดี ประเทศไทยได้รับคัดเลือกเป็นเจ้าภาพการจัดงานมหกรรมพืชสวนโลกจังหวัดอุดรธานี พ.ศ. 2569 ก.เกษตรพร้อมโชว์นวัตกรรมเกษตรBCG
รองโฆษกฯ รัชดาฯ เผย นายกฯ ยินดี ประเทศไทยได้รับคัดเลือกเป็นเจ้าภาพการจัดงานมหกรรมพืชสวนโลกจังหวัดอุดรธานี พ.ศ. 2569 ก.เกษตรพร้อมโชว์นวัตกรรมเกษตรBCG ลุ้นโควิดจบนักท่องเที่ยวเยือนกว่า 3 ล้านคน สร้างงานท้องถิ่น กว่า 8 หมื่นอัตรา
วันนี้ (9 มีนาคม 2565) นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี รับทราบผลการประชุมสมาคมพืชสวนโลก (International Association of Horticultural Producers : AIPH) เมื่อวันที่ 8 มี.ค. และยินดีที่ไทยได้รับคัดเลือกอย่างเป็นทางการ ให้เป็นเจ้าภาพการจัดงานมหกรรมพืชสวนโลกจังหวัดอุดรธานี พ.ศ. 2569 นายกฯมีความเชื่อมั่นในความพร้อมของประเทศไทยในการทําหน้าที่เป็นเจ้าภาพจัดงาน และขอให้ใช้โอกาสนี้ในการนําเสนอนวัตกรรมและเปลี่ยนองค์ความรู้ด้านพืชสวน และการดํารงอยู่ร่วมกับธรรมชาติอย่างสมดุลย์ งานดังกล่าวถือเป็นพื้นที่ในการแสดงผลงานในการผลักดันนโยบาย BCG ของรัฐบาลอย่างเป็นรูปธรรม รวมถึงเป็นการสร้างความร่วมมือทั้งระดับชาติและระดับนานาชาติในการสร้างความมั่นคงทางอาหารในโลกอีกด้วย
ทั้งนี้ นายกฯยังได้ขอบคุณ นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ สํานักงานส่งเสริมการจัดประชุมและนิทรรศการ (องค์การมหาชน) สมาคมพืชสวนแห่งประเทศไทย และพี่น้องชาวจังหวัดอุดรธานีที่มีส่วนสําคัญในการขับเลื่อนการเสนอตัวเป็นเจ้าภาพในนามประเทศไทย โดยงานมหกรรมพืชสวนโลกจังหวัดอุดรธานี พ.ศ. 2569 จะจัดขึ้นภายใต้แนวคิด Diversity of Life: Connecting people, water and plants for sustainable living (วิถีชีวิตสายน้ําและพืชพรรณ) ระหว่างวันที่ 1 พฤศจิกายน 2569 – 14 มีนาคม 2570 บริเวณพื้นที่ชุ่มน้ําหนองแด ตําบลกุดสระ อําเภอเมือง จังหวัดอุดรธานี บนเนื้อที่ 1,030 ไร่ แบ่งเป็น พื้นน้ํา 400 ไร่ และพื้นดิน 630 ไร่ โดยคาดว่าจะมีผู้เข้าชมงานกว่า 3 ล้านคน สร้างงานได้กว่า 8หมื่นอัตราให้แก่คนในพื้นที่และจังหวัดใกล้เคียง และสร้างรายได้แก่ประเทศหลักหมื่นล้านบาท ซึ่งครั้งนี้นับเป็นครั้งแรกของภาคตะวันออกเฉียงเหนือในการเป็นเจ้าภาพการจัดงานระดับโลก
นางสาวรัชดา กล่าวว่า “การได้รับคัดเลือกให้เป็นเจ้าภาพจัดงานมหกรรมพืชสวนโลกของไทย นอกจากจะแสดงให้เห็นถึงศักยภาพในด้านการพัฒนาพืชสวนแล้ว ยังจะเป็นการประชาสัมพันธ์ภาพลักษณ์ในด้านการเกษตร ความก้าวหน้าด้านเทคโนโลยีและนวัตกรรม รวมทั้งยังเป็นโอกาสที่ดีในการเผยแพร่พระราชดําริด้านการพัฒนาการเกษตรอย่างยั่งยืนสู่ประชาคมโลกอีกด้วย โดยการจัดงานในครั้งนี้ยังจะสามารถสร้างงาน กระจายรายได้ให้กับคนในพื้นที่และจังหวัดข้างเคียง ส่งเสริมองค์ความรู้ด้านพืชสวนและการเกษตรให้กับท้องถิ่น รวมไปถึงสามารถแสดงให้เห็นว่าประเทศไทยเป็นประเทศเกษตรกรรมและเป็นแหล่งผลิตอาหารที่มีคุณภาพ สามารถผลิตอาหารที่มีความปลอดภัย และได้มาตรฐานสากล”
---------------
รัฐบาลไทย-ข่าวทำเนียบรัฐบาล-รัฐบาลลุยแก้ปัญหายาเสพติดจังหวัดชายแดนใต้ ทหาร-ผู้นำศาสนา-ชุมชนร่วมมือกัน คาดปีหน้าขยายผลครบทุกตำบล
วันอาทิตย์ที่ 5 มิถุนายน 2565
รัฐบาลลุยแก้ปัญหายาเสพติดจังหวัดชายแดนใต้ ทหาร-ผู้นําศาสนา-ชุมชนร่วมมือกัน คาดปีหน้าขยายผลครบทุกตําบล
รัฐบาลลุยแก้ปัญหายาเสพติดจังหวัดชายแดนใต้ ทหาร-ผู้นําศาสนา-ชุมชนร่วมมือกัน คาดปีหน้าขยายผลครบทุกตําบล
วันที่ 5 มิถุนายน 2565 นางสาวรัชดา ธนาดิเรก กรรมการผู้แทนพิเศษของรัฐบาลในการแก้ปัญหาจังหวัดชายแดนใต้ เปิดเผยว่า นายกรัฐมนตรี พล.อ.ประยุทธ์ จันทร์โอชา ได้ติดตามการดําเนินงานในการแก้ปัญหายาเสพติดพื้นที่จังหวัดชายแดนใต้มาโดยตลอด และเน้นย้ําถึงความสําคัญของการมีส่วนร่วมของชุมชนที่จะทําให้การแก้ปัญหาสําเร็จอย่างยั่งยืน ทั้งนี้ พล.ท.เกรียงไกร ศรีรักษ์ แม่ทัพภาคที่4 รายงานว่า นับตั้งแต่ปี 2563 กองทัพภาค4 ได้เริ่มดําเนินโครงการบําบัดฟื้นฟูผู้ติดยาเสพติดโดยมีชุมชนเป็นศูนย์กลาง (Community Based Treatment CBTx) มีตําบลมะนะยง อําเภอยะหริ่ง จังหวัดปัตตานี เป็นตําบลต้นแบบ ซึ่งขณะนี้สามารถขยายผล มีตําบลเข้าร่วมโครงการและดําเนินการได้อย่างเป็นรูปธรรม รวม 38 ตําบลนําร่อง ซึ่งในปีหน้าจะทําการขยายผลให้ครบ290 ตําบลในพื้นที่สามจังหวัดชายแดนใต้และสี่อําเภอในจังหวัดสงขลา
นางสาวรัชดากล่าวว่า เนื่องจากในพื้นที่จังหวัดชายแดนใต้มีสภาพแวดล้อมและบริบทที่ต่างจากพื้นที่อื่น การใช้แนวทางCBTx จึงต้องปรับให้สอดคล้องกับพื้นที่ เพื่อให้เกิดการยอมรับของคนในชุมชนอย่างแท้จริง ซึ่งผลการดําเนินงานในช่วงที่ผ่านมาแสดงให้เห็นถึงความสําเร็จของโครงการ ซึ่งประกอบด้วย 5 ขั้นตอน กล่าวคือ
1. ค้นหาเชิงรุก: โดยการใช้กําลังในการลาดตระเวนพื้นที่มั่วสุมของเยาวชนกลุ่มเสี่ยง การตั้งจุดตรวจ จุดสกัดบนเส้นทางสายหลัก-สายรอง หรือผู้ปกครองนําบุตรหลานมารายงานตัวกับผู้นําชุมชนเพื่อเข้าร่วมโครงการด้วยความสมัครใจ
2. คัดแยกและคัดกรองเชิงรุก: ทําการแยกผู้เสพและผู้ติดยาเพื่อเข้ารับการบําบัดที่ถูกต้อง ณ ศูนย์ที่ได้จัดไว้
3. ส่งเข้าบําบัด: เยาวชนที่ไม่สามารถเลิกด้วยตนเองได้ จะถูกส่งเข้ารับการบําบัดยาเสพติดของกระทรวงสาธารณสุข อย่างน้อยสี่เดือน
4. ติดตามผล บ่มเพาะนิสัยใหม่: เยาวชนที่รับการบําบัดในชุมชน จะต้องปฏิบัติกิจกรรมทางศาสนาทุกวันในระยะเวลา 60 วันโดยมีคณะกรรมการโครงการฯ เป็นผู้ทําหน้าที่สอดส่องดูแลพฤติกรรมอย่างใกล้ชิด
5. สร้างอาชีพ: เมื่อได้รับการบําบัดและผ่านการอบรมให้มีนิสัยที่ดี เป็นคนมีจิตอาสา มีความรับผิดชอบต่อตนเองและครอบครัว เยาวชนก็จะได้รับการฝึกอบรมมีวิชาชีพเพื่อที่จะสร้างความมั่นคงในเรื่องรายได้ให้แก่ตนเองและครอบครัวด้วย
“นายกรัฐมนตรี พอใจกับกับการขับเคลื่อนโครงการฯอย่างมาก เพราะปัญหายาเสพติดในพื้นที่จังหวัดชายแดนใต้พบมากขึ้น เป็นปัญหาที่นําไปสู่ความรุนแรงในครอบครัว ปากท้อง และความมั่นคงของประเทศ ซึ่งการริเริ่มโครงการนี้โดยแม่ทัพภาค4 และการขยายผลอย่างเป็นรูปธรรม เป็นเครื่องยืนยันถึงความร่วมมือของทุกฝ่าย ทั้งฝ่ายความมั่นคง ข้าราชการในตําบล ผู้นําศาสนา และผู้ปกครอง ซึ่งรัฐบาลจะให้การสนับสนุนอย่างเต็มที่เพื่อให้มีโครงการนี้ครบ 290 ตําบล ในจังหวัดชายแดนใต้ นําไปสู่การลดจํานวนผู้ติดยาเสพติดอย่างเป็นรูปธรรม และเปลี่ยนผู้เสพให้เป็นพลังของชุมชนต่อไป” นางสาวรัชดา กล่าว
รัฐบาลไทย-ข่าวทำเนียบรัฐบาล-กระทรวงยุติธรรม ผุดโครงการ “ฟ้าทะลายโจร ปลูกเดือนแม่ เก็บเกี่ยวเดือนพ่อ” มอบ ป.ป.ส. นำร่องหมู่บ้านกองทุนแม่ของแผ่นดิน 1,000 แห่ง ปลูกฟ้าทะลายโจร สู้โควิด 19
วันอังคารที่ 17 สิงหาคม 2564
กระทรวงยุติธรรม ผุดโครงการ “ฟ้าทะลายโจร ปลูกเดือนแม่ เก็บเกี่ยวเดือนพ่อ”  มอบ ป.ป.ส. นําร่องหมู่บ้านกองทุนแม่ของแผ่นดิน 1,000 แห่ง ปลูกฟ้าทะลายโจร สู้โควิด 19
กระทรวงยุติธรรม ผุดโครงการ “ฟ้าทะลายโจร ปลูกเดือนแม่ เก็บเกี่ยวเดือนพ่อ”  มอบ ป.ป.ส. นําร่องหมู่บ้านกองทุนแม่ของแผ่นดิน 1,000 แห่ง ปลูกฟ้าทะลายโจร สู้โควิด 19 เฉลิมพระเกียรติเนื่องในวันแม่แห่งชาติ 12 สิงหาคม และเพื่อช่วยประชาชนที่ต้องการใช้
วันที่ 17 สิงหาคม 2564 นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานการประชุมหารือนําหมู่บ้านกองทุนแม่ของแผ่นดิน จัดโครงการส่งเสริมปลูกฟ้าทะลายโจร สู้โควิด-19 เพื่อเฉลิมพระเกียรติ ในวันแม่แห่งชาติ 12 สิงหาคม ประจําปี 2564 ผ่านระบบ webex meeting โดยมี นายวิชัย ไชยมงคล เลขาธิการ ป.ป.ส. ผู้อํานวยการ กอง/สํานัก ปปส.ภาค 1-9 และปปส.กทม. เข้าร่วม
โดย นายสมศักดิ์ กล่าวถึงที่มาของโครงการปลูกฟ้าทะลายโจรนี้ว่า เพื่อเป็นการสืบสานพระราชปณิธานและสํานึกในพระมหากรุณาธิคุณของสมเด็จพระนางเจ้าสิริกิติ์พระบรมราชินีนาถ พระบรมราชชนนีพันปีหลวง ที่ทรงก่อตั้งหมู่บ้านกองทุนของแผ่นดิน ประกอบกับ เดือนสิงหาคม ซึ่งตรงกับวันแม่แห่งชาติ (12 สิงหาคม) และการจัดกิจกรรมกองทุนแม่ของแผ่นดินที่ได้จัดขึ้นเป็นประจําทุกปี แต่ในปี 2564 นี้ ไม่สามารถดําเนินการจัดกิจกรรมได้ เนื่องจากสถานการณ์โควิด -19 จึงเห็นว่ากิจกรรมการปลูกฟ้าทะลายโจร น่าจะเป็นประโยชน์แก่หมู่บ้านกองทุนแม่ของแผ่นดิน และประชาชนคนไทย ที่จะมีพืชสมุนไพรฟ้าทะลายโจร เอาไว้ใช้รักษา ภายใต้แนวคิด “ฟ้าทะลายโจร ปลูกเดือนแม่ เก็บเกี่ยวเดือนพ่อ”
ขณะที่ เลขาธิการ ป.ป.ส. กล่าวว่า แนวทางของการจัดโครงการนั้น สํานักงาน ป.ป.ส. ได้กําหนดเป้าหมายของการปลูกฟ้าทะลายโจรให้ได้ 12 ล้านต้น โดยหมู่บ้านกองทุนแม่ของแผ่นดินที่มีศักยภาพ ซึ่งปัจจุบัน มีหมู่บ้านกองทุนแม่ของแผ่นดิน 24,455 หมู่บ้าน ในการปลูกนําร่องนี้ จะเริ่มจากหมู่บ้านที่มีความพร้อมก่อน จํานวน 1,000 แห่ง โดยจะเริ่มปลูกภายในเดือนสิงหาคมนี้ และคาดว่า จะสามารถเก็บเกี่ยวผลผลิตหรือนํามาผลิตแปรรูปเป็นเม็ดยาได้ในเดือนธันวาคม (5 ธันวาคม วันพ่อแห่งชาติ)
เลขาธิการ ป.ป.ส. กล่าวอีกว่า โครงการดังกล่าวเป็นนโยบายของ รัฐมนตรีว่าการกระทรวงยุติธรรม ที่ได้มอบหมายให้ สํานักงาน ป.ป.ส. ช่วยบรรเทาความเดือดร้อนของพี่น้องประชาชน โดยนําเอาเครื่องผลิตเม็ดยาบ้า มาใช้ให้เกิดประโยชน์ ด้วยการช่วยผลิตฟ้าทะลายโจรอัดเม็ด โดยผลผลิตที่ได้จากหมู่บ้านกองทุนแม่ของแผ่นดิน ชุมชนสามารถบริหารจัดการเองได้ โดยอาจผลิตในรูปแบบเม็ด หรือ ยาลูกกลอนพื้นบ้าน หรือหากต้องการให้ สํานักงาน ป.ป.ส. ดําเนินการอัดเป็นเม็ดให้ ก็สามารถทําได้ ซึ่งส่วนหนึ่งของผลผลิต สํานักงาน ป.ป.ส. จะขอรับบริจาค เพื่อนําไปช่วยเหลือให้กับพี่น้องประชาชนที่มีความจําเป็นต้องการใช้เพื่อรักษาโควิด-19 ต่อไป
รัฐบาลไทย-ข่าวทำเนียบรัฐบาล-ผล ATK เป็นบวก ไม่ต้องตรวจ RT-PCR ซ้ำ โทร. 1330 เข้าระบบรักษาที่บ้านหรือชุมชนได้เลย
วันจันทร์ที่ 31 มกราคม 2565
ผล ATK เป็นบวก ไม่ต้องตรวจ RT-PCR ซ้ํา โทร. 1330 เข้าระบบรักษาที่บ้านหรือชุมชนได้เลย
....
กระทรวงสาธารณสุข เผย ผู้ตรวจโควิด-19 ด้วยชุดตรวจเร็ว ATK แล้วได้ผลเป็นบวก หากไม่มีอาการ หรือ มีอาการเพียงเล็กน้อย ให้ติดต่อสายด่วน สปสช. 1330 เพื่อเข้าสู่ระบบการดูแลรักษาที่บ้าน (Home Isolation) หรือชุมชน (Community Isolation) โดยไม่ต้องตรวจซ้ําด้วย RT-PCR ยกเว้นในรายที่มีความเสี่ยงทางการแพทย์ จะมีการตรวจ RT-PCR ซ้ําโดยผู้ป่วยไม่ต้องเสียค่าใช้จ่าย
.
ผู้ป่วยกลุ่มอาการเล็กน้อยที่ต้องการผลตรวจ RT-PCR เพื่อเป็นหลักฐานในการเคลมประกัน จะต้องรับผิดชอบค่าใช้จ่ายในการตรวจและออกใบรับรอง ซึ่งผู้ป่วยจะได้รับคืนจากเงินเอาประกันอยู่แล้ว รพ. ที่ทําการตรวจให้จะไม่ได้เบิกค่าตรวจกับ สปสช.
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-PM satisfied with Thailand’s improvement in IMD competitiveness ranking
วันจันทร์ที่ 21 มิถุนายน 2564
PM satisfied with Thailand’s improvement in IMD competitiveness ranking
PM satisfied with Thailand’s improvement in IMD competitiveness ranking
June 19, 2021, Deputy Government Spokesperson Traisuree Taisaranakul disclosed that Prime Minister and Defense Minister Gen. Prayut Chan-o-cha was reported on the 2021 World Competitiveness Rankings, announced by IMD World Competitiveness Center, and expressed satisfaction over Thailand’s rank, which is up one rank to 28th, out of 64 economies, with the total score of 72.52. Although the total score decreased comparing to that of the previous year, the decrease is along the same line with other economies, which is as the result of the COVID-19 pandemic. The disease spread has greatly impacted all economic sectors, domestic investment, international trade, and tourism.
Under IMD’s world competitiveness index, Thailand’s economic performance factor has significantly reclined as tourism sector has been hit hard by the pandemic. The Prime Minister, therefore, reiterated the importance to regain momentum in tourism through the reopening of the country in 120 days, with the “Phuket Sandbox” as a model. The goal is to bring back normalcy to people’s livelihood.
In addition to economic rehabilitation at all levels and implementation of proactive disease control measures, the Government strives to enhance national competitiveness in the long run through promoting value-based economy, developing education and human resources, and minimizing economic and social disparity.
รัฐบาลไทย-ข่าวทำเนียบรัฐบาล-​ "เอกอัครราชทูตสาธารณรัฐสิงคโปร์เข้าเยี่ยมคำนับปลัดกระทรวงกลาโหมเพื่อแสดงความยินดีในโอกาสเข้ารับหน้าที่"
วันอังคารที่ 26 เมษายน 2565
​ "เอกอัครราชทูตสาธารณรัฐสิงคโปร์เข้าเยี่ยมคํานับปลัดกระทรวงกลาโหมเพื่อแสดงความยินดีในโอกาสเข้ารับหน้าที่"
ในวันอังคาร ที่ ๒๖ เมษายน ๒๕๖๕ นาย Kevin Cheok (เควิน ฉ็อก) เอกอัครราชทูตสาธารณรัฐสิงคโปร์ประจําประเทศไทย เข้าเยี่ยมคํานับ พลเอก วรเกียรติ รัตนานนท์ ปลัดกระทรวงกลาโหม
ณ ห้องพระบารมีปกเกล้า ในศาลาว่าการกลาโหม เพื่อแสดงความยินดีในโอกาสที่ปลัดกระทรวงกลาโหมเข้ารับหน้าที่
โดยความร่วมมือของไทยและสิงคโปร์ จะเป็นการพัฒนาไปสู่ความร่วมมือในหลายมิติ อาทิ ด้านสาธารณสุข การเปิดพรมแดน ความร่วมมือเพื่อพัฒนาเมืองอัจฉริยะ การพัฒนาอย่างยั่งยืน เศรษฐกิจสีเขียวตามแนวคิด BCG Model (Bio-Circular-Green Economy) ของไทย กับ Green Plan 2030 ของสิงคโปร์ ตลอดจน Digital Economy
การเข้าเยี่ยมคํานับในครั้งนี้นับเป็นโอกาสอันดีที่จะได้พบปะทําความรู้จัก และสร้างความคุ้นเคยกับผู้แทนของต่างประเทศที่ประจําอยู่ในประเทศไทย รวมทั้งร่วมหารือเกี่ยวกับแนวทางในการพัฒนาความสัมพันธ์และความร่วมมือทางทหารตลอดจนแลกเปลี่ยนข้อคิดเห็นในประเด็นต่างๆ ที่มีความสนใจร่วมกัน ซึ่งจะมีส่วนช่วยกระชับความสัมพันธ์ระหว่างทั้งสองประเทศให้แน่นแฟ้นยิ่งขึ้น
รัฐบาลไทย-ข่าวทำเนียบรัฐบาล-รัฐบาลเผย โครงการร่วมลงทุนระหว่างรัฐและเอกชน (PPP) ขยายตัว ต่อยอดสร้างโอกาสด้านการลงทุนในภูมิภาค
วันพุธที่ 16 มีนาคม 2565
รัฐบาลเผย โครงการร่วมลงทุนระหว่างรัฐและเอกชน (PPP) ขยายตัว ต่อยอดสร้างโอกาสด้านการลงทุนในภูมิภาค
รัฐบาลเผย โครงการร่วมลงทุนระหว่างรัฐและเอกชน (PPP) ขยายตัว ต่อยอดสร้างโอกาสด้านการลงทุนในภูมิภาค
วันที่ 16 มีนาคม 2565 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า รัฐบาลเดินหน้าผลักดันการลงทุนร่วมภาครัฐและเอกชน เพื่อการพัฒนาประเทศและกระตุ้นเศรษฐกิจ โดยล่าสุดคณะกรรมการนโยบายการร่วมลงทุนระหว่างรัฐและเอกชน ปรับปรุงแผนการจัดทําโครงการร่วมลงทุน พ.ศ. 2563 - 2570 ทั้งหมดรวม 110 โครงการ มูลค่าลงทุนรวมประมาณ 1.12 ล้านล้านบาท เพิ่มขึ้นจากเดิมที่มี 67 โครงการ มูลค่าลงทุนรวม 9.97 แสนล้านบาท โดยโครงการที่ปรับเพิ่มส่วนใหญ่เป็นโครงการในกิจการจัดการน้ําเสีย กิจการท่าอากาศยาน และกิจการด้านการศึกษา ทั้งนี้ หน่วยงานเจ้าของโครงการ จะเร่งรัดโครงการที่สําคัญและจําเป็นเร่งด่วน (High Priority PPP Project) มูลค่าลงทุนรวม 4.77 แสนล้านบาท ให้เป็นไปตามกรอบระยะเวลาที่กําหนดเพื่อกระตุ้นการลงทุนของประเทศในภาพรวม
รองโฆษกฯ กล่าวด้วยว่า สําหรับความคืบหน้าการลงทุนของรัฐวิสาหกิจ ซึ่งเป็นอีกกลไกสําคัญในการเพิ่มเม็ดเงินในระบบเศรษฐกิจ ผลการเบิกจ่ายงบลงทุนสะสม ของปีงบประมาณ 2565 ณ สิ้นเดือนมกราคม เป็นไปตามเป้าหมาย โดยเบิกจ่ายได้ 35,052 ล้านบาท หรือคิดเป็นร้อยละ 97 ของแผนการเบิกจ่ายสะสม โครงการขนาดใหญ่ที่สามารถเบิกจ่ายตามแผน อาทิ โครงการรถไฟฟ้าสายสีส้ม ช่วงศูนย์วัฒนธรรม - มีนบุรี ของการรถไฟฟ้าขนส่งมวลชนแห่งประเทศไทย โครงการก่อสร้างรถไฟทางคู่ ช่วงนครปฐม - ชุมพร และโครงการก่อสร้างรถไฟทางคู่ช่วงมาบกะเบา - ชุมทางถนนจิระ ของการรถไฟแห่งประเทศไทย โครงการทางพิเศษสายพระราม 3 – ดาวคะนอง - วงแหวนรอบนอกตะวันตก ของการทางพิเศษแห่งประเทศไทย และงานก่อสร้างปรับปรุงขยายท่อประปาของการประปาส่วนภูมิภาค
นางสาวรัชดา กล่าวว่า “รัฐบาลตั้งเป้าชัดเจนในการส่งเสริมการร่วมลงทุนระหว่างรัฐและเอกชน เพื่อลดข้อจํากัดการลงทุนจากเงินงบประมาณแผ่นดินและเงินกู้ รวมถึงสร้างเม็ดเงินหมุนเวียนในระบบเศรษฐกิจเพิ่มขึ้น ทั้งนี้ แผนร่วมลงทุนดังกล่าวจะช่วยสร้างความสนใจและดึงดูดให้เอกชนเข้ามาร่วมลงทุนในโครงการของรัฐได้อย่างแน่นอน และสร้างความมั่นใจในความพร้อมของโครงสร้างพื้นฐานประเทศ ดึงดูดต่างชาติให้มาลงทุนในไทยเพิ่มมากขึ้น”
----------------
รัฐบาลไทย-ข่าวทำเนียบรัฐบาล-ของขวัญแรงงาน เพิ่มเงินสงเคราะห์ลูกจ้าง - ลดส่งประกันสังคม
วันพฤหัสบดีที่ 23 ธันวาคม 2564
ของขวัญแรงงาน เพิ่มเงินสงเคราะห์ลูกจ้าง - ลดส่งประกันสังคม
.....
ครม. (21 ธ.ค.) มอบของขวัญปีใหม่ 2565 แก่ลูกจ้างแรงงาน โดยเห็นชอบเพิ่มอัตราเงินสงเคราะห์จากกองทุนสงเคราะห์ลูกจ้าง แก่ลูกจ้างที่ถูกเลิกจ้าง หรือค้างจ่ายเงินเดือน จากผลกระทบโควิด-19 แบ่งเป็น
ค่าชดเชย
รัฐบาลไทย-ข่าวทำเนียบรัฐบาล-PM and spouse present floral offerings on occasion of Father’s Day on December 5, 2021
วันอังคารที่ 7 ธันวาคม 2564
PM and spouse present floral offerings on occasion of Father’s Day on December 5, 2021
PM and spouse present floral offerings on occasion of Father’s Day on December 5, 2021
December 5, 2021, at 08.30 hrs, at Sanam Luang Royal Plaza, Prime Minister and Defense Minister Gen. Prayut Chan-o-cha and Assoc. Prof. Naraporn Chan-o-cha, spouse, presided over the ceremony to present floral offerings and pay homage to His Majesty late King Bhumibol Adulyadej on occasion of Father’s Day on December 5, 2019. Participating in the ceremony were heads of the House of Representatives, Senate, and the Supreme Court, heads of constitutional organizations, cabinet members, Prime Minister’s Secretary-General, BMA Governor, Commanders-in Chief, Chief of the Royal Thai Police, permanent secretaries and officials of equivalent positions, and representatives of public agencies, state enterprises, and the private sector.
Upon arrival at the Sanam Luang Royal Plaza, the Prime Minister paid homage in front of His Majesty late King Bhumibol Adulyadej’s portrait, and offered traditional cone-shaped floral receptacles as the Prime Minister and on behalf of members of the cabinet, while the Prime Minister’s spouse presented the other floral receptacle on behalf of spouses of cabinet members.
He, then, made a statement in remembrance of His Majesty to express reverence and profound gratitude over his immeasurable benevolence on occasion of His Majesty’s birthday anniversary and Father’s Day on December 5, 2021. The Prime Minister stressed that all the Thai people commit to perform good deeds for the Royal Father, and would remember His teachings, forever be humble subjects of the late King, and pledge to live up to His aspirations.
After the laudatory statement, he led the participants to bow 3 times to complete the ceremony.
รัฐบาลไทย-ข่าวทำเนียบรัฐบาล-เปิดเงื่อนไข “คนละครึ่ง เฟส 4” ผู้ใช้รายเดิม - รายใหม่ ต้องทำอะไรบ้าง?
วันอังคารที่ 1 กุมภาพันธ์ 2565
เปิดเงื่อนไข “คนละครึ่ง เฟส 4” ผู้ใช้รายเดิม - รายใหม่ ต้องทําอะไรบ้าง?
.....
พร้อมแล้ว สําหรับโครงการ "คนละครึ่งเฟส 4" ที่จะเปิดให้ประชาชนผู้ได้รับสิทธิ โครงการคนละครึ่งเฟส 3 (คนเก่า) จํานวน 27.98 ล้านคน ยืนยันสิทธิเพื่อเข้าร่วมโครงการ ผ่านแอปพลิเคชัน "เป๋าตัง" ตั้งแต่วันที่ 1 ก.พ. 65 เป็นต้นไป โดยจะต้องเริ่มใช้สิทธิภายในวันที่ 28 ก.พ. 65 เวลา 22.59 น.
.
หากพ้นกําหนดจะถูกตัดสิทธิ ซึ่งสิทธิที่เหลือจะนํามาเปิดให้ลงทะเบียนอีกครั้ง กรณีที่ยืนยันสิทธิและใช้สิทธิครั้งแรก จะใช้จ่ายได้ตั้งแต่วันที่ 1 ก.พ. - 30 เม.ย. 65
.
อัลบั้มภาพ
prev
next
ข่าวที่เกี่ยวข้อง
รัฐบาลเข้ม...
แจ้งเตือน...
อย่าแชร์...
กรุงเทพฯ...
ปลื้ม...
รัฐบาลไทย-ข่าวทำเนียบรัฐบาล-กระทรวงเกษตรฯ เพิ่มช่องทางรับข่าวสาร มอบทีมโฆษก กษ. จัดแถลงข่าวแบบ New Normal
วันจันทร์ที่ 9 สิงหาคม 2564
กระทรวงเกษตรฯ เพิ่มช่องทางรับข่าวสาร มอบทีมโฆษก กษ. จัดแถลงข่าวแบบ New Normal
กระทรวงเกษตรฯ เพิ่มช่องทางรับข่าวสาร
มอบทีมโฆษก กษ. จัดแถลงข่าวแบบ New Normal ผ่านระบบ ZOOM Meeting
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เปิดเผยว่า จากสถานการณ์การแพร่ระบาดของโควิด-19 ทําให้ทุกฝ่ายต้องปรับตัวให้ทันกับสถานการณ์ และเข้มงวดในการเว้นระยะห่างทางสังคม (social distancing)โดยปรับเปลี่ยนพฤติกรรมการดําเนินชีวิตไปจากเดิม สร้างวิถีความปกติใหม่ (New normal)ทั้งการการทํางานที่บ้าน (Work from Home)และปรับตัวเป็นการทํางานทางไกล หรือการประชุมแบบออนไลน์ขณะเดียวกันการสื่อสารเผยแพร่ชี้แจงข่าวสารแก่สาธารณชนยังคงเป็นเรื่องที่กระทรวงเกษตรและสหกรณ์ให้ความสําคัญโดยทุกวันจันทร์เวลา09.00น. ปลัดกระทรวงเกษตรและสหกรณ์ จะมีการพูดคุย และให้ข้อมูลข่าวที่เป็นประโยชน์ผ่านการLiveสด “เกษตรบอกข่าว” ในเพจFacebook:กระทรวงเกษตรและสหกรณ์ทุกวันพุธที่ปรึกษารัฐมนตรีว่าการกระทรวงเกษตรและสหกรณ์ (นายอลงกรณ์ พลบุตร) และหน่วยงานในสังกัดกระทรวงเกษตรและสหกรณ์ จะสับเปลี่ยนหมุนเวียนมาให้ข้อมูลข่าวสาร และผลการดําเนินงานตามภารกิจของหน่วยงานผ่านช่องทางโซเชียลมีเดียต่าง ๆ และทุกวันศุกร์เวลา10.00น. จะมีการสรุปข่าวและภารกิจที่สําคัญในช่วงสัปดาห์ที่ผ่านมาผ่านการLiveสดในรายการ “ชาวเกษตรอัปเดตข่าว”ในเพจFacebook:กระทรวงเกษตรและสหกรณ์
นอกจากนี้ ยังได้มอบหมายให้ทีมโฆษกของกระทรวงเกษตรและสหกรณ์เปิดแพลตฟอร์มในการสื่อสารเพิ่มขึ้นเพื่อชี้แจงข่าวสารแก่สื่อมวลชนในรูปแบบNew normalโดยจะมีการใช้โปรแกรมZOOMซึ่งเป็นโปรแกรมออนไลน์ที่มีฟีเจอร์ครบครัน และในระยะต่อไปอาจขยายไปยังโปรแกรมอื่นๆที่สามารถตอบสนอความต้องการของสื่อมวลชนและผู้ที่สนใจเช่นClubhouseเป็นต้น โดยจะร่วมมือกับโฆษกทุกหน่วยงานในสังกัดกระทรวงเกษตรและสหกรณ์ เพื่อมาตอบโจทย์ในการกระจายข่าวสารไปยังสื่อมวลชนและสาธารณชนให้มากขึ้น
ด้าน ดร.ทองเปลว กองจันทร์ ปลัดกระทรวงเกษตรและสหกรณ์ กล่าวว่า การแถลงข่าวรูปแบบใหม่ในครั้งนี้ถือเป็นอีกหนึ่งช่องทางที่จะสร้างการรับรู้ออกสู่สาธารณชน โดยจะมุ่งเน้นในประเด็นต่างๆ ที่สําคัญ โดยเฉพาะเรื่องที่ประชาชนให้ความสนใจผลกระทบต่อภาคเกษตรในช่วงโควิด-19มาตรการในการช่วยเหลือเกษตรกร ภัยธรรมชาติ เช่น น้ําท่วม ภัยแล้ง นโยบายใหม่ ๆ ของกระทรวงเกษตรฯหรือการประชุมที่สําคัญต่าง ๆ รวมทั้งข่าวFake Newsที่ต้องเร่งชี้แจง เป็นต้น ซึ่งการเพิ่มช่องทางการแถลงข่าวแบบออนไลน์ จะทําให้สื่อมวลชนได้รับทราบสถานการณ์ ข้อเท็จจริงต่างๆ ได้ทันท่วงทีและอยู่ที่ไหนก็สามารถร่วมการแถลงข่าวกับกระทรวงเกษตรและสหกรณ์ได้ทุกที่ทุกเวลา
รัฐบาลไทย-ข่าวทำเนียบรัฐบาล-​โฆษกรัฐบาลชี้ นายกฯ สั่งการเดินหน้า ‘พลิกโฉมประเทศ’ ด้านการท่องเที่ยว
วันจันทร์ที่ 20 ธันวาคม 2564
​โฆษกรัฐบาลชี้ นายกฯ สั่งการเดินหน้า ‘พลิกโฉมประเทศ’ ด้านการท่องเที่ยว
ปรับยุทธศาสตร์เน้นการท่องเที่ยวคุณภาพ และความยั่งยืน
นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม สั่งการทุกหน่วยงานที่เกี่ยวข้องดําเนินนโยบายตามแผน ‘พลิกโฉมประเทศ’ ด้านการท่องเที่ยว โดยปรับยุทธศาสตร์เน้นการท่องเที่ยวคุณภาพ และความยั่งยืน (high-value and sustainable tourism) ภายใต้แผน 3R ประกอบด้วย (1) Reopen (ไตรมาสที่สามปี 2564) ช่วงทดลองเปิดประเทศภายใต้นโยบาย Phuket Sandbox (2) Recover (ไตรมาสที่สี่ปี 2565) การเปิดประเทศเมื่อ 1 พฤศจิกายน 2564 และ (3) Resilient (ปี 2566-2570) การส่งเสริมการท่องเที่ยวไปสู่การท่องเที่ยวเชิงคุณภาพและความยั่งยืน
โฆษกประจําสํานักนายกรัฐมนตรี กล่าวเพิ่มเติมว่า โดยกระทรวงการท่องเที่ยวและกีฬาเล็งเห็นว่า จากสถานการณ์การแพร่ระบาดของโรคโควิด-19 สายพันธุ์โอไมครอน หลายประเทศได้ปรับมาตรการด้านการเดินทางเข้า-ออกประเทศ ไทยจึงได้เตรียมแผนที่จะเปิดจังหวัดที่มีชายแดนติดต่อกับประเทศเพื่อนบ้าน เพื่อรองรับนักท่องเที่ยวต่างชาติ อาทิ มาเลเซีย เมียนมา ลาว และกัมพูชา ทั้งนี้ การท่องเที่ยวแห่งประเทศไทย (ททท.) คาดการณ์ว่าน่าจะมีนักท่องเที่ยวต่างชาติเดินทางเข้าประเทศไทยเป็นประมาณ 8-15 ล้านคน และมีรายได้รวมทั้งสิ้นประมาณ 1.3-1.8 ล้านล้านบาท ในปี 2565 ซึ่งหากสามารถเปิดชายแดนได้ตามแผนก็คาดว่าจะสามารถทําได้ตามเป้าที่ 15 ล้านคน
“นายกรัฐมนตรีเน้นย้ําการเดินหน้าเปิดประเทศ เศรษฐกิจต้องควบคู่สาธารณสุข ผ่านมาตรการควบคุมที่รัดกุม แต่เอื้อให้มีกิจกรรมทางเศรษฐกิจได้ โดยต้องสร้างความมั่นใจให้กับนักท่องเที่ยวและภาคการท่องเที่ยวของไทย เพื่อวางรากฐานไปสู่การท่องเที่ยวที่มีคุณภาพและความยั่งยืน โดยในช่วงเวลานี้ สถานการณ์การท่องเที่ยวของไทยมีทิศทางดีขึ้น จึงอยากขอให้ทุกคนร่วมช่วย ‘พลิกโฉมประเทศ’ ดึงกลุ่มลูกค้าที่มีคุณภาพ เป็นนักท่องเที่ยวที่มีกําลังซื้อสูง มีความรับผิดชอบต่อสังคม และสิ่งแวดล้อมเดินทางมาประเทศไทย และส่งผลให้ด้านเศรษฐกิจของไทยเดินหน้าฟื้นตัว อย่างต่อเนี่อง” นายธนกร กล่าว